**Ministru kabineta noteikumu projekta**

**"Grozījums Ministru kabineta 2009. gada 20. janvāra noteikumos Nr. 60 "Noteikumi par obligātajām prasībām ārstniecības iestādēm un to struktūrvienībām"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Grozījums Ministru kabineta 2009. gada 20. janvāra noteikumos Nr. 60 "Noteikumi par obligātajām prasībām ārstniecības iestādēm un to struktūrvienībām"" (turpmāk – Noteikumu projekts) mērķis ir pilnveidot un novērst esošā tiesiskā regulējuma nepilnības, kas attiecināmas uz ārstniecības pakalpojumu sniegšanas kompleksu Nacionālajos bruņotajos spēkos (turpmāk – NBS), tostarp Latvijas Republikas Zemessardzē. Noteikumu projekts nosaka, kādām vispārējām un specifiskām normatīvajos aktos noteiktajām prasībām ārstniecības iestādēm atbilst Nacionālo bruņoto spēku un to vienību ārstniecības iestādes.Noteikumu projekts ir papildināts arī ar Veselības ministrijas papildu grozījumu, kas attiecas uz zobārstniecībā izmantojamo amalgamas atdalītāju. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts Aizsardzības ministrijas iniciatīvas ietvaros, atsaucoties uz Ārstniecības likuma 9. panta pirmās daļas un 55. panta otrās daļas regulējumu, izdarot grozījumus minēto deleģējumu izpildes noteikumos, lai pilnveidotu un novērstu esošā tiesiskā regulējuma nepilnības, kas attiecināmas uz ārstniecības pakalpojumu sniegšanas kompleksu Nacionālajos bruņotajos spēkos, proti, precīzi nosakot, kādām vispārējām un specifiskām normatīvajos aktos noteiktajām prasībām ārstniecības iestādēm atbilst Nacionālo bruņoto spēku un to vienību ārstniecības iestādes. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka no 2018. gada 1. janvāra piemēro Eiropas Parlamenta un Padomes Regulu (ES) 2017/852 (2017. gada 17. maijs) par dzīvsudrabu un ar ko atceļ Regulu (EK) Nr. 1102/2008 (turpmāk – regula), kura attiecas arī uz zobārstniecību un zobārstniecībā izmantojamo amalgamu, kā arī prasībām zobārstniecībā izmantojamiem amalgamas separatoriem, nepieciešams tehniski precizēt spēkā esošajos noteikumos iekļauto normu, lai zobārstniecības pakalpojumu sniedzējam būtu skaidrs, ka prasības, kādām jāatbilst amalgamas atdalītājiem, ir noteiktas regulā.Ievērojot NBS darbības specifiku, NBS un to vienību ārstniecības iestādēm ir nepieciešams nodrošināt ārstniecības pakalpojumus (primāro veselības aprūpi, sekundāro ambulatoro veselības aprūpi, tai skaitā ārstniecību dienas stacionārā) aktīvā dienesta karavīriem un zemessargiem gan diennakts režīmā vienību uzdevumu izpildes laikā, gan krīzes situācijās vai starptautisko operāciju rajonos. Atbilstoši dienesta pienākumu izpildes vai apmācību veidam vienību ārstniecības iestādēm tiek noteikts karavīram vai zemessargam sniedzamā ārstniecības pakalpojuma veids. Noteikumu projekts skaidri nosaka divu veidu NBS ārstniecības iestādes ar diferencētām prasībām tām, ņemot vērā to darbības specifiku. Esošās NBS vienību ārstniecības iestādes tiks organizētas kā pamats pagaidu medicīnisko palīdzības punktu apkalpošanai un uzturēšanai. Savukārt NBS ārstniecības iestādes jau ir pietuvinātas standarta ārstniecības iestāžu statusam un izpilda visas prasības, kas attiecināmas uz ārstniecības iestādēm. Ministru kabineta 2009. gada 20. janvāra noteikumi Nr. 60 "Noteikumi par obligātajām prasībām ārstniecības iestādēm un to struktūrvienībām" nosaka obligātās prasības civilajām ārstniecības iestādēm un to struktūrvienībām, bet neregulē jautājumus par NBS vienību ārstniecības iestādēm piemērojamajām prasībām. Ņemot vērā NBS uzdevumus un to izpildes specifiku, nepieciešams precizēt prasības šīm ārstniecības iestādēm, lai atbilstoši darbības veidam sakārtotu un atvieglotu to reģistrēšanas procesu ārstniecības iestāžu reģistrā, pakļaujot šo iestāžu darbību civilajai kontrolei vispārējā kārtībā. Ņemot vērā minēto, ir sagatavots Noteikumu projekts, ar kuruMinistru kabineta 2009. gada 20. janvāra noteikumi Nr. 60 "Noteikumi par obligātajām prasībām ārstniecības iestādēm un to struktūrvienībām" tiek papildināti ar jaunu nodaļu "Prasības Nacionālo bruņoto spēku un to vienības ārstniecības iestādei", kurā izdalītas divu veidu ārstniecības iestādes ar atšķirīgām prasībām, pamatojot to ar darbības specifiku.Noteikumu projekta 6.11. sadaļā ir ietverts regulējums par Nacionālo bruņoto spēku ārstniecības iestādi, paredzot, ka šāda veida prasības ārstniecības iestādei ir attiecināmas uz tām NBS stacionāri izvietotajām ārstniecības iestādēm, kurās miera laikā ikdienā veselības aprūpes pakalpojumus var saņemt ikviens karavīrs neatkarīgi no piesaistes konkrētai vienībai (brigādei, bataljonam, rotai utt.), jo tās var nodrošināt primāro veselības aprūpi un sekundāro veselības aprūpi, tai skaitā ārstniecību dienas stacionārā, pēc nepieciešamības un izveides mērķa.Šīs ārstniecības iestādes atbilst Ministru kabineta 2009. gada 20. janvāra noteikumu Nr. 60 "Noteikumi par obligātajām prasībām ārstniecības iestādēm un to struktūrvienībām" 2. un 3.1. sadaļā minētajām prasībām. Savukārt Noteikumu projekta Nr. 60 6.12. sadaļā ir ietverts regulējums par "Nacionālo bruņoto spēku vienības ārstniecības iestādi", paredzot, ka šāda veida ārstniecības iestādei norādītās prasības ir attiecināmas uz tām NBS vienībās izvietotajām ārstniecības iestādēm, kuras nodrošina ambulatoro vai neatliekamo medicīnisko palīdzību karavīru vai zemessargu dzīvībai un veselībai kritiskā stāvoklī, tostarp ārkārtējās medicīniskās situācijās vienību uzdevumu izpildes laikā. Šīs veselības aprūpes formas NBS vienību ārstniecības iestādēs tiek realizētas arī Ārstniecības likuma 551. pantā noteiktajā kārtībā, proti, izveidotajos pagaidu medicīniskās palīdzības punktos.Ir paredzēts, ka katrā NBS vienībā (sākot ar brigādes līmeni), lai nodrošinātu NBS uzdevumu izpildi, tiek veidota (reģistrēta) atsevišķa ārstniecības iestāde, pamatojoties uz esošajiem cilvēkresursiem un materiāltehniskajiem līdzekļiem. Ārstniecības iestādē, lai nodrošinātu tās darbību, ir administratīvās un saimnieciskās telpas, telpas ārstniecības līdzekļu uzglabāšanai, ārstniecības līdzekļi un ārstniecības personas. Saskaņā ar Aizsardzības ministrijas 21.08.2007. noteikumiem Nr. 63-NOT "Kārtība, kādā veic medicīnisko pārbaudi miera un mobilizācijas gadījumā personām, kuras pretendē uz karavīru amatiem Nacionālajos bruņotajos spēkos, karavīriem, militārajiem darbiniekiem, zemessargiem, rezerves karavīriem un rezervistiem" (turpmāk – 63‑NOT) NBS regulāro spēku un Zemessardzes vienību uzdevumu izpildes laikā vienībās uzturas aktīvā dienesta karavīri un zemessargi ar noteiktu veselības kapacitāti. Veselības kapacitāte NBS specifikas un veicamo uzdevumu dēļ nav savietojama ar pastāvīgiem vai īslaicīgiem funkcionāliem traucējumiem. Tādēļ Noteikumu projektā ir paredzēts, ka NBS vienības ārstniecības iestādes atbilst Ministru kabineta 2009. gada 20. janvāra noteikumos Nr. 60 "Noteikumi par obligātajām prasībām ārstniecības iestādēm un to struktūrvienībām" 2. sadaļas prasībām, izņemot 3. un 4. punktā noteiktās prasības, veselības aprūpi nodrošinot Ārstniecības likuma 55.1 pantā noteiktajā kārtībā. Noteikumu projekts neparedz izņēmumus no citiem spēkā esošajiem normatīvajiem aktiem attiecībā uz NBS un to vienību ārstniecības iestādēs nodarbinātajām ārstniecības personu darbībām, dokumentācijas prasībām un zāļu apriti, kā arī medicīnisko ierīču ekspluatāciju. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki, Veselības ministrija un Veselības inspekcija. |
| 4. | Cita informācija | Noteikumu projekts tiks īstenots Aizsardzības ministrijai piešķirto valsts budžeta līdzekļu ietvaros budžeta apakšprogrammās 22.12.00 "Nacionālie bruņotie spēki" un 22.10.00 "Starptautisko operāciju un Nacionālo bruņoto spēku personālsastāva centralizētais atalgojums". |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | NBS nodarbinātās ārstniecības personas. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Grozījumi neparedz papildu izdevumus. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes Regula (ES) 2017/852 (2017. gada 17. maijs) par dzīvsudrabu |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – norāda informāciju atbilstoši instrukcijas 55.1. apakšpunktam, kas jau tika norādīta arī V sadaļas 1. punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas (ES) 2017/852 10. pants | Noteikumu projekta 1. punkts | Pārņemts pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Noteikumu projektu tiks informēta sabiedrība, informāciju publicējot Aizsardzības ministrijas tīmekļa vietnē [www.mod.gov.lv](http://www.mod.gov.lv).Pēc Noteikumu projekta izskatīšanas Ministru kabineta sēdē tas būs pieejams Ministru kabineta tīmekļa vietnē [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Noteikumu projekts netika nodots sabiedriskajai apspriešanai, ņemot vērā tā specifisko regulējumu un to, ka tas attiecas tikai uz NBS ārstniecības iestādēs nodarbinātajām ārstniecības personām. |
| 3. | Sabiedrības līdzdalības rezultāti | Sabiedrības līdzdalības procesa nepiemērošanas dēļ netika arī saņemti iebildumi vai priekšlikumi par Noteikumu projektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālie bruņotie spēki, Veselības ministrija, Veselības inspekcija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Aizsardzības ministrs Raimonds Bergmanis

Volkovska-Cielava, 67335025

Iveta.Volkovska-Cielava@mod.gov.lv